open-index/open-wikipedia-markdown huggingface dataset:
Lucius Decidius Saxa

**Lucius Decidius Saxa**, in Hispania incerto anno natus - in Cilicia anno 40 a.C.n. mortuus, fuit vir militaris Romanus qui Gaium Caesarem ex Hispania Romam secutus est et ab eo senator factus est. Post eius necem Marci Antonii fautor fidelis fuit : quapropter in *Philippicis* multis et probrosis maledictis a Cicerone oneratur qui eum inter *pestes quae Antonium sequuntur* numerat.
## De origine
Natus in Hispania Decidius Saxa, quamquam Italica origo huius gentis verisimilis est, Romae homo omnino novus erat. Quod Cicero  his verbis in senatu ei exprobrabat :  *Saxa nescio quis, quem nobis Caesar ex ultima Celtiberia tribunum plebis dedit*.

## De cursu honorum
Anno 49 a.C.n. in exercitu Gai Caesaris adversus Pompeianos militabat. 44 a.C.n. ab eodem Caesare tribunus plebis factus, dictatore mortuo unus e septemviris fuit qui e lege agraria ab Antoniis mense Iunio lata agros veteranis in Campania dividebant. Cui officio saepe alludit Cicero in *Philippicis* dum eum rapinae accusat.
thumb|300px|Iter utriusque exercitus ad Philippos venientium.
42 a.C.n. Saxa cum Gaio Norbano octo legiones per Macedoniam in Thraciam ducebat, quae velut primum agmen triumvirorum exercitus dici possunt. Nam Octavianus et Marcus Antonius in Italia adhuc morabantur, a Sexto Pompeio, Staio Murco, Gnaeo Domitio, qui navibus pollebant, impediti. Ne tyrannicidae  Brutus Cassiusque ex Asia venientes ultra procedere possent, Saxa et Norbanus angustias in Via Egnatia ultra Philippos  occupaverunt. Ita hostes ad longum incommodumque circuitum coegerunt : deinde antequam a tergo circumvenirentur Amphipolim sese receperunt ubi, urbe firmiter munita, reliquum exercitum expectabant. Victoria parta Decidius Marcum Antonium in provincias orientales imperii Romani secutus est.

Anno 41 a.C.n. cum in Aegyptum hiemandi causa proficisceretur, Marcus Antonius Decidium cum duabus legionibus Syriae praefecit. Nec satis caute providit : nam milites illarum legionum annis proximis in exercitu Pompei ac postea Gai Cassii militaverant. Itaque cum Quintus Labienus Parthorum copias ducens provinciam invasit, multi ad eum transfugerunt. A suis desertus Decidius Saxa victus et fugiens in Cilicia a persequentibus captus et occisus est.

## Notae 

## Fontes
* Appianus Alexandrinus, libro quarto *de Bellis civilibus*.
*Caesar, libro primo de * Bello civili* cap. 66.
* Cicero, octava Philippica 9 et 26, decima 22, undecima 12 et 37, duodecima 20, tertia decima 2 et 27, quarta decima 10.
*Dio Cassius libro XLVII *Historiae Romanae* cap. 35-36 necnon XLVIII, 24-25.
* Plutarchus, *Vita Marci Antonii* (Vitae parallelae).
* Titus Livius *Periocha* 127.
* Velleius Paterculus, libro secundo *Historiae Romanae*, capitulo 78.

## Pura legere si cupis
*Marie-Claire Ferriès, ''Les partisans d'Antoine  : des orphelins de César aux complices de Cléopâtre*. Burdigalae : Ausonius, 2007 : 387-389.    ISBN 2-910023-83-4
*Ronaldus Syme, "Who was Decidius Saxa?", *Journal of Roman studies'' 1937(27) : 127–137 

Categoria:Victimae Belli Civilis (44-30 a.C.n.)
Categoria:Legati Syriae
Categoria:Tribuni plebis
Feria Sanctae Luciae

thumb|Puellae feriam Sanctae Luciae celebrant.
[thumb|Puellae [Suecia|Suecicae feriam celebrant.]]
**Feria Sanctae Luciae** est festum Christianum, quod quotannis die 13 Decembris  in civitatibus Scandinaviae in memoriam Sanctae Luciae celebratur. Et pars adventus putatur. Feria a puellis cereos capite tenentibus vestimentisque albis cum cingulo rubro indutis celebratur. Etiam panis sapore safrano praecipuus pro festo coquitur.

## Notae 
## Nexus externi 
*De Feria Sanctae Luciae

Categoria:Historia Scandinaviae
Categoria:Ritus Decembris
Categoria:Sancti
Categoria:Scandinavia
Arthurus Rasizadə

**Arthurus Tahir f. Rasizadə**, vulgo *Artur Tahir oğlu Rasizadə* (natus die 26 Februarii 1935) est politicus Atropatenae.

Arthurus Rasizadə, in urbe Gangiae (tum "Kirovabad") natus, praeceptoris filius, ingeniarius, rector vicarius et mox rector meruit Academiae Petrolei Atropatenicae in urbe Bacuae. A die 3 Maii 1996 primus minister vicarius, a die 20 Iulii 1996 primus minister ad interim, a die 26 Novembris 1996 primus minister Atropatenae fuit. Hoc officium die 4 Augusti 2003 brevi temporis spatio ad filium praesidis, nomine İlham Əliyev, cedit, sed die 4 Novembris 2003 rursus suscepit et usque hodie retinet. 

## Nexus externi 
* "Lukaşenko Artur Rasizadəni “Xalqlar Dostluğu” ordeni ilə təltif edib" (8 Aprilis 2015) apud *525-ci Qəzet*

Categoria:Nati 1935
Categoria:Homines vivi
Categoria:Primi ministri Atropatenae
Categoria:Academici Atropatenae
Categoria:Professores Academiae et Polytechnici Bacuensis
Cuniculi Gibraltarenses

[thumb|Aditus ad Pinacothecam Principis, anno [1790 excavatum.]]
[thumb|[Saxum Gibraltarense a septentrio-occidente visum.]]
**Cuniculi Gibraltarenses,** paene ducentos annos praecipue ab Exercitu Britannico constructi, fecerunt ut Saxum Gibraltarense sit "verum leporarium cuniculorum quae arma ignifera, receptacula aeroplanorum, copias ammunitionis, castra stativa, et valetudinaria condiderunt." Gibraltaria, intra aream solum 2.6 milium quadratorum, cuniculos circa 34 milia longos habet, paene bis tantum longitudinis omnium viarum in territori. Primi cuniculi, saeculo duodevicensimo excavati, pro transitibus communicationis inter locos tormentorum erat, et arma intra adyta in septrionalem saxi faciem caesis condiderunt. Alii cuniculo saeculo undevicensimo constructi sunt ad accessum faciliorem ad remotos territorii regiones sinendum ac copias artificiososque aquaeductuum lacus accommodandos.

## Notae

## Bibliographia
*Brayley. Martin. 2012. *The British Army 1939–45.* Vol. 2, Middle East and Mediterranean. Oxoniae: Osprey Books. ISBN 9781780964454.
*Connolly, Thomas William John. 1855. *The History of the Corps of Royal Sappers and Miners.* Vol. 1. Londinii: Longman, Brown, Green.
*Eisenhower, Dwight D. 1948. *Crusade in Europe.* Londinii: William Heinemann.
*Fa, Darren, et Clive Finlayson. 2006. *The Fortifications of Gibraltar.* Oxoniae: Osprey Publishing. ISBN 1846030161.
*Hughes, Quentin, et Athanassios Migos. 1995. *Strong as the Rock of Gibraltar.* Gibraltariae: Exchange Publications. OCLC 48491998.
*Rose, Edward P. F. 2000. Geology and Warfare: Examples of the Influence of Terrain and Geologists on Military Operations. In *Fortress Gibraltar,* ed. Edward P. F. Rose et C. Paul Nathanail. Geological Society. ISBN 9781862390652.
*Rose, Edward P. F. 2001. Military Engineering on the Rock of Gibraltar and its Geoenvironmental Legacy. In *The Environmental Legacy of Military Operations,* ed. Judy Ehlen et Russell S. Harmon. Boulder Colorati: Geological Society of America. ISBN 0813741149.

## Nexus externi
*Cuniculi secundi belli mundani. Photgraphemata The New Motive Power.

Categoria:Cuniculi
Categoria:Gibraltaria
Raimundus Karoblis

**Raimundus**, vulgo *Raimundas* **Karoblis** (in pago Pasvalys natus die 14 Aprilis 1968) est legatus et politicus Lituaniae.

Raimundus Karoblis, Panevėžys in urbe educatus, alumnus est universitatis Vilniensis et universitatis Dalhousiana Halifaxiae in urbe Novae Scotiae. Legatus patriae Genavae apud Nationes Unitas usque in annum 2010, deinde Bruxellis apud unionem Europaeam. A mense Augusto 2015 minister vicarius a munitione, primo ministro Algirdas Butkevičius, sed a die 13 Decembris 2016 minister principalis a munitione meruit, primo ministro Saulio Skvernelis.

## Nexus externi 
* Stasys Gudevičius, "Buvęs ambasadorius Briuselyje tampa viceministru" (11 Augusti 2015) apud *Verslo Žinios*

Categoria:Nati 1968
Categoria:Homines vivi
Categoria:Legati Lituaniae
Categoria:Politici Lituaniae
Categoria:Iuris consulti
Categoria:Alumni Universitatis Vilnensis
Categoria:Alumni Universitatis Dalhousianae
Inceptum Manhattense

thumb|Experimentum "Trinity", prima bomba nuclearis displosa 
**Inceptum Manhattense** (Anglice *Manhattan Project*) fuit inceptum investigationis, a Civitatibus Foederatis subsidio Britanniarum Regni et Canadae ductum, quod prima arma nuclearia in secundo bello mundano fabricavit. Ab anno 1942 ad annum 1946, inceptum exercebatur a Leslie Lucos, Maiore Generali corporis ingeniariorum exercitus Civitatum Foederatarum; physicus J. Robertus Oppenheimer laboratorium Los Alamos in Los Alamos gubernabat, quod ipsas bombas elaboravit.

Quia pars incepti ab exercitu recta *Manhattan District* appellabatur, et nomine *Manhattan* paullatim totum inceptum dictum est, in principio *Development of Substitute Materials* (Fabricatio materiarum substitutarum) appellatum. Eo tempore hoc inceptum consilium Britannicum simile, *Tube Alloys*, complexum est. Inceptum Manhattense modeste anno 1939 ab epistula Leo Szilárd cum Alberto Einstein ortum est, sed crescens denique plus quam 130&nbsp;000 operariorum comrephensit et duobus milibus millionibus dollaribus constitit (fere 26 milibus millionibus dollaribus anni 2016). Plus quam 90 centesimae partes sumptûs destinatae sunt ad officinas construendas et materias fissiles fabricandas, et minus quam 10 centesimae impensae sunt in ispa arma creanda. Investigationes et fabricationes in plus quam triginta locis per CFA, Regnum Britanniarum, ac Canadam factae sunt.

## Nexus externi 
* 
* 
* 
* 
* 
* 
* 
* 

Categoria:Arma nociva
Categoria:Historia Civitatum Foederatarum
Categoria:Secundum bellum mundanum
P. G. Wodehouse

alt=middle-aged man in overcoat and trilby hat smiling cheerfully towards the camera|thumb|Wodehouse anno 1930 (annum 48 agens)
**Sir Pelham Grenville Wodehouse**, KBE (natus die 15 Octobris 1881, mortuus die 14 Februarii 1975) fuit scriptor Anglicus mythistoriarum comicarum.  Gildfordiae natus magistratu Honcongi versante, primos annos adulescentes egit in Collegio Dulvicensi, cuius tota vita erat studiosus.

Ex collegio egressus, in argentaria laboravit, sed labore eo non placente, mentem ad scripturam versavit. Primae eius fabulae vitam scholasticam tractaverunt, sed deinde fabulas comicas scribere coepit, plures personas creans quae deinde celebres factae sunt, in quo numero erant Bertramus Wooster, iuvenis otiosus et ineptus; Jeeves, cubicularius sagax; Psmith, lepidus et loquax; Lord Emsworth, dominus castelli Blandings; Sodalis Veterrimus, amator pilamallei; ac Mr Mulliner, qui fabulas incredibiles narrat.

Quamquam maior pars fabularum Wodehouse in Anglia fiuntur, auctor multos annos in Civitatibus Foederatis vixit et nonnullas fabulas Novi Eboraci et Ruscisilvae locavit. Inter primum bellum mundanum et post id cum Guidone Bolton et Hieronymo Kern seriem comoediarum musicalium scripsit, quae erant magni momenti in incremento huius generis comoediae. Anno 1930 scribere coepit pro societate Metro-Goldwyn-Mayer, cuius luxuriam post annum ostendens in controversiam adduxit. Eodem tempore Wodehouse novam altitudinem celebritatis attingit.

Anno 1934 Wodehouse in Franciam ob causas vectigalis migravit. Anno 1940 in oppido Le Touquet ab invadentibus Germanis captus, fere annum clausus est. Deinde liberatus, sex nuntios radiophonicos ex Germania emisit in Civitates Foederatas, quae nondum bellum intraverunt. Qui nuntii comici, haud politicam tractantes, nihilominus in terra hostili orti, iram et controversiam, atque periculum persecutionis legalis, in Britannia excitaverunt. Wodehouse postea numquam in Angliam rediit. Ab anno 1947 usque ad mortem in Civitatibus Foederatis vixit, civitatem duplicem Britannicam et Americanam anno 1955 adipiscens. Per vitam copiose scripsit: plus quam nonaginta libros, quadraginta fabulas scaenicas, ducentos fabulas breves, aliaque scripta inter 1902 et 1974 edidit. Anno 1975 annos 93 natus in urbe Southampton Novi Eboraci mortuus est.

## Opera selecta 
* 1915: *Something Fresh* (Aliquid novi)
* 1919: *My Man Jeeves* (Meus homo Jeeves)
* 1923: *The Inimitable Jeeves* (Jeeves inimitabilis)
* 1925: *Carry on, Jeeves* (Continua, Jeeves)
* 1930: *Very Good, Jeeves!* (Bene, Jeeves!)
* 1934: *Thank You, Jeeves* (Gratias tibi, Jeeves, ago)
* 1934: *Right Ho, Jeeves* (Ita vero, Jeeves)
* 1938: *The Code of the Woosters* (Regula familiae Wooster)
* 1963: *Stiff Upper Lip, Jeeves* (Labrum superius rigidum, Jeeves; hoc est 'fortis esto')
* 1974: ''Aunts Aren't Gentlemen'' (Amitae et materterae non sunt viri liberales)

## Nexus externi 
* The Wodehouse Society
* The P. G. Wodehouse Society (UK)
* 

Categoria:Nati 1881
Categoria:Mortui 1975
Categoria:Alumni Collegii Dulvicensis
Abdulla Oripov

**Abdulla Nigʿmat f. Oripov**, litteris Cyrillicis Абдулла Ниғматович Арипов (Taskenti natus de 24 Maii 1961) est politicus Uzbeciae.

Alumnus est instituti technologiae communicationis Tashkentensis ubi anno 1983 studia absolvit. Inde apud ministeria communicationis et commercii operam dedit. Ab anno 2002 decem annos minister fuit a communicatione rebusque socialibus eodemque tempore primus minister vicarius. Ab anno 2012 professor associatus fuit apud almam matrem, quae denuo "universitas technologiae informationis Tashkentensis" appellabatur. Mense Septembri 2016 iterum primus minsiter vicarius, sed a die 14 Decembris huius anni primis minister creatus est, praeside Shavkat Mirziyoyev.
 
## Nexus externi 
* "Uzbek Party Nominates Deputy Cabinet Head Aripov for PM" (12 Decembris 2016) apud *Voice of America*

Categoria:Nati 1961
Categoria:Homines vivi
Categoria:Politici Uzbeciae
Categoria:Gubernatores civitatum
Categoria:Professores Universitatis Technologiae Informationis Tashkentensis
Lucius Gellius Publicola (cos. 36 a.C.n.)

**Lucius Gellius Publicola** erat vir Romanus senatorii ordinis qui bellis civilibus primum, fortasse ob familiares necessitudines magis quam ex firmo consilio, Brutum Cassiumque secutus est, post Philippensem pugnam ad Marcum Antonium transiit, cuius fidelis fautor usque ad mortem mansit. Consulatum anno 36 a.C.n. cum Marco Cocceio Nerva gessit.
## De genere et vita privata
Lucius Gellius filius adoptivus consulis eiusdem nominis anni 72 a.C.n., frater uterinus (ambos Palla vel Polla quaedam peperit) Marci Messallae Corvini vulgo existimatur. Ipse Semproniam sororem Lucii Sempronii Atratini, Marci Antonii familiaris, uxorem duxit.

Multa nefanda facta de eo circumferebantur. Ab ipso patre stuprum cum noverca commisisse atque sibi insidias parasse accusatus, senatoribus consilio adhibitis absolutus est. Poeta Catullus quoque eum incesti insimulat atque ob amatoriam rivalitatem contumeliosis conviciis in *Carminibus* suis onerat : nam Gellius adulescens Clodiam, sororem Publii Clodii Puchri, adamasse videtur. Contra Horatius in *Sermonibus* Messallae fratrem honorifice memorat.

## De cursu honorum
Annis 43/42 a.C.n. cum fratre Marco Messalla in Bruti Cassique castris erat. Tum Dio Cassius refert Lucium Gellium primo Marco Bruto insidias parasse qui ei deprehenso ignovit fratris Messallae gratia, ac deinde etiam Gaio Cassio cui ipsa mater, Palla nomine, indicium fecit, salutem filii prius pacta. Potest fieri ut ita in gratiam cum triumviris redire temptaverit quorum proscriptionem timebat.

Certe iam anno 41 a.C.n. *quaestor pro praetore* Marci Antonii in Asia erat et denarios aureosque cudendos curavit, ex una parte capite Marci Antonii, ex altera capite Octaviani notatos.

Anno 36 a.C.n. consulatum a triumviris designatus cum Marco Cocceio Nerva gessit. Actiaca pugna dextrae parti classis Marci Antonii praeerat. Nec quicquam de eo postea accepimus, e quo colligi solet sive in ipsa pugna sive paulo post Gellium obiisse.

## Notae 

## Fontes 
*Dio Cassius libro XLVII *Historiae Romanae* cap. 24.
* Plutarchus, "Vita Marci Antonii" 65-66
*Velleius Paterculus, libro secundo *Historiae Romanae*, cap. 85.
* Titus Livius, *Periochae* 122.
* Valerius Maximus, libro quinto *Factorum dictorumque memorabilium*, 9,1.

## Plura legere si cupis 
*Marie-Claire Ferriès, ''Les partisans d'Antoine  : des orphelins de César aux complices de Cléopâtre*. Burdigalae : Ausonius, 2007 : 413-414.    ISBN 2-910023-83-4 
* François Hinard (1985), *Les proscriptions de la Rome républicaine*. Romae: École française de Rome. ISBN 2-7283-0094-1 (*Collection de l'École française de Rome'', 83) : 470-471 Hic legere potes

Categoria:Consules
Categoria:Participes Belli Civilis (44-30 a.C.n.)
Sól

[thumb|[Carrus Trundholm deitatem Sól ducens, Daniae, hereditas aetate aënea est.]]
**Sól** vel **Sunna** in mythologia Nordica est dea solaris. Filia Mundifare et frater suus est Måne, deus lunae. At finalier Sköll, deitas lupus Sól tenet.

## Notae 
Categoria:Deae Nordicae
Categoria:Mythologia Nordica
Categoria:Sol (deus)
Marcus Minniti

**Marcus Minniti**, praenomine nativo *Domenico* sed communiter *Marco Minniti* appellatus (Regio in Bruttio natus die 6 Iunii 1956) est politicus Italiae. Sodalis factionis communisticae fuit ab anno 1980 usque in 1991, sed ab anno 2007 membrum est factionis democraticae. Minister vicarius a rebus internis fuit a die 17 Maii 2006 ad 5 Maii 2008, primo ministro Romano Prodi. A die 12 Decembris 2016 minister a rebus internis meret, primo ministro Paulo Gentiloni.

## Bibliographia 
* "Governo: la squadra di Gentiloni, novita' e conferme" in *La Repubblica* (12 Decembris 2016)

## Nexus externi 
[thumb|upright=1.25|Marcus Minniti (ad sinistram) et [Nicolaus Adamo anno 2008 picti]]

* "Marco Minniti" apud *Openpolis*

Categoria:Nati 1956
Categoria:Homines vivi
Categoria:Politici Italiae
Phosphorylatio oxidativa

thumb|350px|Phosphorylatio oxidativa in mitochondriis, imprimis iuxta membrana interna fit. Numeri romani I, II, III, IV complexus enzymorum indicant.
**Phosphorylatio oxidativa** est iter metabolicum in mitochondriis animalium ad fabricandam energiam cellulae dicata. Nomen phosphorylationis oxidativae a duabus partibus suis constructum est. Primo pars *oxidativa* est catena electronum transferens, quae chemiosmosi constituit gradientem electrochemicum, quomodo denique pars *phosphorylationis* ATP synthasis energiam, ATP, creat.

## Significatio et contextus 
Pars *spirationis internae* intra cellulae mitochondria iam primum in cyclo acidi citrici carbonii dioxidum (CO2) vindicatum est, tum secundum phosphorylatione oxydativa ineunte oxygenium (O2) consumatur. Ut in imagine colligitur, phosphorylatio oxidativa et iuxta membranam internam et in matrice ab membrana interna cincta fit, quo quattuor complexus (I, II, III, IV) enzymorum et quintus ATP synthasis locati sunt.

### Energiam partes 
Omnis cellula functionis suis normalis energia perpetuo eget. Unus e gravissimis fontium energiae est adenosinum triphosphoricum (ATP), qui maximopere e phosphorylatione oxidativa generatur. 

Intra cellularum mitochondrium officinam energeticam phosphorylatio oxidativa energiam ex oxygenio O2 et NADH fabrefacit. 
Prius cyclo acidi citrici NADH in phosphorylationem oxidativam pervenit et carbonii dioxidum CO2 liberatum est. Liberatio carbonii dioxidi CO2 primo et deinde consumptio O2 respiratio interna cellulae est.

In natura viva,, aliae semitae biochemicae energiam, ut photosynthesis (in plantis, algis, bacteriis) et glycolysis, pariunt.

### Mitochondrium locus phosphorylationis oxidativae 
Reactiones biochemicae phosphorylationis oxidativae in cellula, ibidem in mitochondriis, fiunt.

### Detrimentum 
Mitochondria et cellulae nonnulla detrimenta capere videntur  e liberatione superoxidi et hydrogenii peroxidi: etenim radicalia libera formantur quae senectutis detrimentis morbisque favere possunt. 

 
* Respiratio

## Plura legere si cupis 
* Egert J. Boekema et Hans-Peter Braun, "[Supramolecular structure of the mitochondrial oxidative phosphorylation system](https://www.jbc.org/article/S0021-9258(20)79785-1/fulltext)". *Journal of Biological Chemistry*, 2007ː 1-4
* Paul D Boyer, "Catalytic site forms and controls in ATP synthase catalysis", *Biochimica et Biophysica Acta (BBA) - Bioenergetics*, 2000(1458): 252-262
* Marks. *Basic Medical Biochemistry.* Wolters Kluwer & Lippincott, Williams and Williams.
*Ian N Watt, Martin G Montgomery, Michael J Runswick, Andrew G W Leslie, John E Walker. "Bioenergetic cost of making an adenosine triphosphate molecule in animal mitochondria", *Proc Natl Acad Sci U S A*, 2010: 16823-16827
*Volker Zickermann, Christophe Wirth, Hamid Nasiri, Karin Siegmund, Harald Schwalbe, Carola Hunte, Ulrich Brandt, "Mechanistic insight from the crystal structure of mitochondrial complex I", *Science*, 2015: 44-49

Categoria:Biochemia
Categoria:Itinera metabolica
!
Categoria:Mitochondria
Kontinental Hockey League

**Kontinental Hockey League** sive **KHL** (Russice *Континентальная хоккейная лига*) est foedus alsulegiae glacialis anno 2008 conditum, cuius 29 turmae octo civitates quotannis inter se de victoria certant. 22 turmarum e Russia sunt oriundi, singulae autem ex Kazachstania, Ruthenia Alba, Sinis. Turmae in binos greges (Russice *конференция*) divisae sunt; hi autem in binas divisiones (Russice *дивизионов*). Certamina incipiuntur plerumque mense Augusto et certamina ultima mense Aprili habentur. Turmae victrici *Gagarin Cup* tropaeum datur. KHL magnitudine est secundum a maximo foedus alsulegiae glacialis in orbe terrarum; primum est National Hockey League, foedus Americanum.

## Grex occidentalis 
thumb|*Gagarin cup* tropaeum
[thumb|*Ak Bars Kazan*, victores anni [2009]]
### Divisio *Bobrov* 
### Divisio *Tarasov* 
## Grex orientalis 
### Divisio *Kharlamov* 
### Divisio *Chernyshev* 
## Pinacotheca 

Fasciculus:Jokerit Slovan.jpg|Certamen inter turmas *Jokerit* Finnica et *Slovan* Slovacica.
Fasciculus:KHL-Uniform-LOKO.png|Vestis *Lokomotiv Yaroslav* turmae
Fasciculus:Ilya Kovalchuk 2012-12-21.jpeg|Ilya Kovalchuk, lusor turmae *SKA Saint Petersburg
Fasciculus:Dinamo vs Amur 6218.jpg|Certamen inter *Dinoma Riga* et *Amur Khabarovsk
Fasciculus:Sergey Mozykin Gagarin Cup 2014.jpg|Sergey Mozykin, lusor *Metallurg Magnitogorsk* turmae

## Notae 
## Nexus externi 
* Situs interretialis foederis 

Categoria:Alsulegia glacialis
Categoria:Societates ludorum athleticorum
Unio Servate Romaniam

thumb|Signum Factionis USR
thumb|left|Nicușor Dan conditor factionis USR
**Unio Servate Romaniam** (Dacoromanice *Uniunea Salvați România*) vel **USR**) factio Dacoromanica anno 2015 nomine *Uniunea Salvaţi Bucureştiul* (USR) condita est.

## Historia 
Die 1 Iulii 2015 factio USR in urbe Bucaresta condita est. Conditor Nicușor Dan erat. Intererat electioni locali Bucarestae eiusdem anni. Die 21 Iulii 2016 cum aliis factionibus ad factionem USR se coniunxit. In electione ad Cameram Legatorum Romaniae et Senatum Romaniae die 11 Decembris 2016 fere 9 percentum suffragiorum abstulit. Primus praeses Nicușor Dan erat. Ab anno 2017 Daniel Barna factionem ducit.

## Praesidentes factionis 
* Nicușor Dan (1969) 27 Novembris 2015 - 1 Iunii 2017
* Elek Levente (1971) 1 Iunii 2017 - 28 Octobris 2017 (pro tempore)
* Daniel Barna (1975) 28 Octobris 2017 -

## Nexus externi 
* Pagina occicialis Factionis USR

## Notae 

Categoria:Factiones politicae Dacoromanae
Categoria:Constituta 2015
Oțelu Roșu

thumb|left|Fabrica Chalybis in Oțelu Roșu
thumb|left|Oțelu Roșu collocatio in circulo Caraş-Severin
**Oțelu Roșu** (Hungarice *Nándorhegy*, Germanice *Ferdinandsberg*) est Romaniae oppidum circiter 10.500 incolarum in regione Banatu sita et ad circulum Caraş-Severin pertinens. Ad Oravița vici Cireșa atque Mal pertinent.

## Historia 
*Oțelu Roșu* nomine *Bistra* saeculo 15 primo in actis descriptum est. Tum multi homines ex Austria et Hungaria venientes huc veniunt, ut in metallis ferri hic inventi operam dederunt. Commune nomen Hungaricum *Nándorhegy* et postea Germanice *Ferdinandsberg* vocabatur. Ad annum 1918 commune ad Imperium Austro-Hungaricum pertinuit, tum pars Romaniae factum est. Anno 1920 *Ferdinand* nomen accepit. Postquam Communistae anno 1947 rerum potiti sunt, oppido nomen novum *Oţelu Roşu* dederunt, quod *chalybs ruber significat. Anno 2007 novum nomen *Ohaba-Ferdinand'' a senatu Romaniae repudiatum est.

## Incolae 
Anno 2011 hic 10.510 homines habitabant, inter eos 8.643 Dacoromani, 209 Hungari, 67 Zingari atque 150 Germani.

## Nexus externi 
* Pagina officialis oppidi Oțelu Roșu

## Notae 
Categoria:Banatus
Categoria:Urbes Romaniae
Domus Baumbachiana

**Domus Baumbachiana** (Theodisce: *Baumbachhaus*) domus natalis scriptoris Germanici Rudolphi Baumbach est in oppido Kranichfeld in Circulo Weimarer Land, Germaniae. Inest museum quoddam et invenitur in area Baumbachplatz nr 1 medio in vico. 
## Baumbach et Kranichfeld 
Apud tiliam ingentem reppereris museum de poeta Baumbach, ubi et natus est iste homo. Familia eius duos annos post filii partum Mainingiam commigravit, quam urbem Baumbach reliquit studendi causa Lipsiam et Herbipolim petiturus. Annos migratorios educatorios peregit tamquam magister privatus: tunc erat artificis periodus fecundissima! Tergesti textum notissimum scripsit de vehiculo flavo quodam *(Hoch auf dem gelben Wagen)* cuius manuscriptum hic in Kranichfeld servatur. Tergesti creatum est carmen praesertim in Slovenia notissimum praetitulatum *Zlatorog* de certa fabula Alpium Iulianarum, ibidem collectio cantilenarum titoli *Lieder eines fahrenden Gesellen* quoque exarata est. In earum illustrissimis cantibus de stabularia quadam ad tilias *(Lindenwirtin)* agitur. 

Anno 1885 Baumbach in Thuringiam revenit, ubi usque ad mortem mansit. Tum titulum honoris probuli aulici  accepit. Oppidum natale anno 1893 ultimo visit, postquam civis honorificus anno 1892 creatus est. Mainingiae invenitur altera Domus Baumbachiana, item cum museo adiuncto.

## Aedes
Anno 1435 aedium mentio prima fuit; inde eas inter antiquissimas oppidi casas numerari constat. Pluries reconstruebantur; anno 1999 inauguratio musei facta est. Tempore Rei publicae democraticae Germanicae consilia de domu ruinosa demolienda erant. Amici rerum Baumbachiarum persuaserunt praesidi Rei publicae foederatae Germaniae Gualterio Scheel, ut auxilio veniret. Cui homini politico cantus citatus de raeda flava cordi fuit. 

Tiliam ante domum annorum 350 esse fertur. Hodie expositio de Baumbach diversis expositionibus ad tempus institutis ornatur et domus facta est locus conventuum variorum circulorum (e.g. studentium).
## Vide etiam
Domus Baumbachiana (Mainingia)

## Nexus externi 
Musei domestica pagina 

Categoria:Musea Germanica 
Categoria:Thuringia
Oravița

thumb|left|Oravița
thumb|left|Oravițae collocatio in circulo Caraş-Severin
**Oravița** (Hungarice *Oravica*, Germanice *Orawitz*, Serbice *Оравица*, Cechice *Oravice*) est Romaniae oppidum circiter 11.400 incolarum in regione Banatu sita et ad circulum Caraş-Severin pertinens. Ad Oravița vici Agadici, Brădișoru de Jos, Broșteni, Ciclova Montană, Marila atque Răchitova pertinent.

## Historia 
*Oravița* vicus anno 1690 primo in actis descriptum est. Sed ab anno 1400 hic metallae fuerunt. Tum multi homines ex Austria venientes huc veniunt, ut in metallis cupri et auri hic inventi operam dederunt. Ad annum 1918 commune ad Imperium Austro-Hungaricum pertinuit, nunc pars Romaniae est.

## Incolae 
Anno 2011 hic 11.382 homines habitabant, inter eos 9.613 Dacoromani, 81 Hungari, 268 Zingari atque 96 Germani.

## Nexus externi 
* Pagina officialis oppidi Oravița

## Notae 
Categoria:Banatus
Categoria:Urbes Romaniae
Jokerit

thumb|Vestes *Jokerit* turmae.
**Jokerit** sive plenius **Helsingin Jokerit** est turma alsulegiae glacialis Finnica, anno 1967 conditus, quae ex Helsingia capite Finniae oriunda est. Usque ad ver anni 2014 in Liiga, foedere Finnico, lusit, donec autumno eiusdem anni pars Kontinental Hockey League foederis octo civitatum facta est. Praesertim annis 1990 multum in *Liiga* valuit; quinques enim primas tulerunt in decem annorum spatio ab 1992 ad 2002. Teemu Selänne, a nonnullis lusor Finnicus omnium temporum optimus habitus, annis 1988–1992 lusor *Jokerit* turmae  erat, donec in Civitates Foederatas Americae migravit, ut in National Hockey League foedere luderet.

Nomen plurale Finnicum *Jokerit* significat *scurrae*.

## Pinacotheca 

Fasciculus:Hartwall areena, Helsinki.JPG|Hartwall Areena, stadium glaciale turmae
Fasciculus:Jokerit Slovan.jpg|Certamen inter *Jokerit* et *Slovan Bratislava* turmam Slovacicam
Fasciculus:Hartwallareena inside.jpg|*Hartwall Areena* intus
Fasciculus:Jarkko Ruutu 2013 1.jpg|Jarkko Ruutu lusor *Jokerit* turmae

## Nexus externi 
* Situs interretialis www.jokerit.com 

Categoria:Turmae alsulegiae glacialis Finnicae
Wialdicurtis

** Wialdicurtis** seu **Wyoncuria** est commune Francicum praefecturae Vosegi

## Alia nomina 
Alia nomina sunt: *Viocurtis*.

* Indicem communium praefecturae Vosegi

## Nexus externi 
* 

## Notae 
Categoria:Communia praefecturae Vosegi
Categoria:Loci habitati praefecturae Vosegi
Gebran Bassil

**Gebran Bassil** seu litteris Arabicis جبران باسيل (die 21 Iunii 1970 natus) est politicus rei publicae Libani.

E familia Maronitarum ortus, Gebran Bassil  natus est. Alumnus est universitatis Americanae Berytensis ubi ingeniariae civili studuit. Sodalis est ab anno 1998 motus patriotici liberi atque ab anno 2005 dux eiusdem factionis. Minister communicationum a mense Maio 2008 primo ministro Fouad Siniora, deinde minister energiae a mense Iulio 2009, primis ministris Saad Hariri et Najib Mikati, denuo minister a rebus externis emigratisque a die 15 Februarii 2014, primis ministris Tammam Salam et Saad Hariri.

## Nexus externi 
* Situs privatus 
* "Enfin un nouveau gouvernement au Liban, dirigé par Saad Hariri" (2009) apud *EcoNostrum*

Categoria:Homines vivi
Categoria:Nati 1970
Categoria:Politici Libani
Categoria:Alumni Universitatis Americanae Berytensis
Kotoamatsukami

**Kotoamatsukami** (Iaponice: 別天津神) in mythologia Iaponiae sunt quinque *kami*, deitates Shintonis, qui primum ex chao ad Takamagahara sunt; apud *Kojiki* ei sunt Amenominakanushi-no-kami (Iaponice 天乃御中主神, deitas medii universi), Takaminusubi-no-kami (Iaponice 高後産巣日神, deitas creatoris altus), Kamimusubi-no-kami (Iaponice 神産日神, deitas creatoris), deinde Umashiashikabikotachi-no-kami (Iaponice 宇摩志阿斯許備比古遅神, deitas energiae), et Amekotokotachi-no-kami (Iaponice 天乃常立神, deitas principii universi). 

Kotoamatukaki apud *Kojiki* sine procreatione et praeter sexum nati sunt.

## Notae 

*Deus otiosus
*Izumo-taisha

Categoria:Shinto
Categoria:Dei Iaponiae
Categoria:Mythologia Iaponia
Mediaș

thumb|left|250 px|Forum Mediaș
thumb|250 px|left|Mediaș collocatio in circulo Cibinii

**Mediaș** (Theodisce: *Mediasch* ; Hungarice: *Medgyes*) est urbs circiter 47.200 incolarum (anno 2011) in Transsilvania, quae ad circulum Cibinii pertinet. Ad urbem etiam vicus Ighișu Nou pertinet.

## Historia 
Mediaș saeculo 13 a colonis Germanicis - "Saxonibus Transsilvaniae" conditum est. Anno 1267 primo in actis descriptum est. Nominis origo forsitan vox *per medias via* est, quod urbs media in Transsilvania sita est. Primi coloni sub iurisdictione nobilium Hungarorum fuerunt. Saepe exercitibus diversis - Turcis praecipue - oppugnata et expgnata est. Ad annum 1918 Mediaș ad Imperium Austro-Hungaricum pertinuit, deinde ad Romaniam. Germani post secundum bellum mundanum et praecipue post finem dictaturae communistarum patriam reliquerunt: Anno 1930 hic 15.505 incolae vixerunt, inter eos 5.974 Germani vixerunt, anno 2011 non plus quam 700.

## Incolae 
Anno 2011 hic 47.204 homines habitabant, inter eos 36.222 Dacoromani, 4.548 Hungari, et 1.910 Zingari atque 700 Germani.

## Communium coniunctiones 
* 20px|Polonia Glogovia, Polonia (1992)
* 20px|Hungaria Sopronium, Hungaria (1993)
* 20px|Nederlandia De Fryske Marren, Nederlandia (1995)
* 20px|CFA Mineral Wells, CFA (2005)
* 20px|Polonia Dąbrowa Górnicza, Polonia (2011)

## Nexus externi 
* Mediaș pagina officialis

## Notae 
!
Categoria:Urbes Transsilvaniae
Saad Hariri

**Saad Hariri**, Arabice plene سعد الدين رفيق الحريري *Saʾad al-Dīn Rafīq al-Ḥarīrī* (natus die 18 Aprilis 1970) est politicus rei publicae Libani.

Saad Hariri Riad in urbe Arabiae natus est, matre Iracensi, patre Rafic Hariri Libanensi qui in Arabia Saudita eis annis habitabat sed primus minister Libani futurus erat. Saad Hariri alumnus est universitatis Georgiopolitanae ubi administrationi commerciali studuit. Die 20 Aprilis 2005, patre nuper necato, dux factus est motús futuri et mox sociorum 14 Aprilis quibus ducentibus Syri Libanum usque eo obsedentes expulsi sunt. Ipse primus minister meruit a die 9 Novembris 2009 usque ad 13 Iunii 2011, praeside Michaele Suleiman, atque iterum a die 18 Decembris 2016, praeside Michaele Aoun.

## Bibliographia 
* Martin Chulov, "Lebanon's PM quits over Iran tensions and concern for his safety" in *The Guardian* (4 Novembris 2017)
* Rola el Husseini, *Pax Syriana: Elite Politics in Postwar Lebanon*. Syracusis Novi Eboraci: Syracuse University Press, 2012. ISBN 978-0-8156-3304-4
* Ward Vloeberghs, "The Hariri Political Dynasty after the Arab Spring" in *Mediterranean Politics* vol. 17 (2012) pp. 241–248

## Nexus externi 
* "Enfin un nouveau gouvernement au Liban, dirigé par Saad Hariri" (2009) apud *EcoNostrum*
* "Saad Hariri à la tête d'un nouveau gouvernement au Liban" (19 Decembris 2016) apud *EcoNostrum*

Categoria:Nati 1970
Categoria:Homines vivi
Categoria:Politici Libani
Categoria:Gubernatores civitatum
Categoria:Mercatores
Categoria:Alumni Universitatis Georgiopolitanae
Categoria:Incolae Arabiae Sauditae
Anuli Borromaeani

[thumb|upright=0.8|[Ecclesia cathedralis Mediolani: sigillum familiae Borromaeae, exstans in sepulcro cardinalis Friderici Borromaei. Hoc in sigillo infra tres anuli aurei videri possunt qui anulis Borromaeanis nomen dederunt.]]
**Anuli Borromaeani** sunt tres anuli quorum quisque cuique alteri non est connexus, omnes tres autem in toto connexi sunt. Unum eorum si aperis, duo reliqui disiuncti sunt. 

Exempla eiusmodi anulorum sunt:

Fasciculus:Borromean Rings Illusion.png
Fasciculus:Molecular Borromean Ring.svg
Fasciculus:Borromean_rings_ellipses.png
Fasciculus:Tricyclic Link (aka Borromean Rings).jpg

Anuli Borromaeani non nullius momenti sunt in topologia.

## De nomine 
Nomen Latinum non est attestatum. In linguis hodiernis, anuli Borromaeani appellantur vel nodus Borromaeanus eo quod inveniuntur in sigillo domus Borromaeae.

In manuscripto Domenici Zonca anni 1750 invenitur: "Tres aurei annuli [sic] quos huius famili[a]e insignibus Franciscus I dux Sfortia iunxit, immortale eiusdem principis amoris in Borromaeos pignus, eorumque fidelitatem et constantiam exprimunt."

## Nota 
Categoria:Anuli
Categoria:Signa
Categoria:Topologia
CYP1A2

thumb|Cytochroma P450 CYP1A2.
**Cytochroma P450 CYP1A2**  (Numerus EC: 1.14.14.1) est haemoproteinum et pars gregis Cytochroma P450 ideo in metabolismo Coffeini (Coffeum, Thea, Cola, Mate, Paullinia cupana/*Guaraná*, *energy drink*) et oestrogenorum interest. 

Expressio geni CYP1A2 brassicis et tabaco et medicamento Omeprazoli (inductores) aucta est. 

Cuminum et Curcuma et Hypericum Perforatum et Malum paradisi et antibioticum Ciprofloxacini (inhibitores) haemoproteinum CYP1A2 inhibent. 

Fieri potest ut functio aucta CYP1A2 periculo aucto cancri mammae praesit

## Locus 
* Reticulum endoplasmaticum

## Pharmaca ad CYP1A2 relata 
Multa antidepressiva substratum cytochromatis 1A2 sunt. Inhibitores ut ciprofloxacinum (antibioticum) effectus substratorum augere possunt.

## Notae 

## Nexus externi 
1
Topologia

a dextra et aliae formae]]
**Topologia** (nomen creabatur ex Graeco τόπος, quod est Latine "locus" vel "situs", et ex Graeco "λόγος";  etiam "analysis situs" nominatur) est pars mathematicae. Agit de illis proprietatibus structurarum mathematicarum quae servantur si structurae modo continuitario deformantur. Topologia oritur ex geometria  et theoria copiarum.

Fine saeculi XIX topologia originem cepit nominibus Latinis quae sunt "geometria situs" vel "analysis situs".

Haec sunt duae res quae in topologia homoeomorphae sunt, ambo habent unum foramen:

File:Caneca.jpg
File:Orange Torus.png

Aliud problema topologiae est problema Regiomontanum de septem pontibus.

Topologia algebraica est pars topologiae quae utiliis vel modis algebrae utitur ad spatia topologica describenda.  Topologia copiarum punctorum similior est analysi quam algebrae.

*Foramen vermis
*Mathematica adhibita
*Theoria copiarum
*Taenia Moebii
*Torus (mathematica)

## Bibliographia
* Solutio problematis ad geometriam situs pertinentis auctore Leonhardo Eulero
*Listing, Johann Benedict, "Vorstudien zur Topologie", Vandenhoeck und Ruprecht, Göttingen, p.&nbsp;67, 1848

!
Leonardus She Okitundu

**Leonardus**, vulgo *Léonard* **She Okitundu** (die 8 Martii 1946 apud Kabongo-Sankuru natus) est iuris consultus et politicus rei publicae democraticae Congensis. Diu in Helvetia habitans apud societatem Caritatem laboravit. Sodalis est societatis pro maioritate praesidentiali et conditor inter alios factionis popularis pro reconstructione et democratia. Ab anno 2006 senator Congensis pro provincia nativa Sankuru merens, minister fuit ab iuribus humanis et a coniunctionibus internationalibus atque bis a rebus externis, videlicet ab anno 2000 usque in 2003 et a die 19 Decembris 2016.  

## Notae 

## Bibliographia 
* Abdelaziz Barrouhi, "Léonard She Okitundu Ce que nous allons faire pour la paix" in *Jeune Afrique* (28 Augusti 2001)

## Nexus externi 
* Freddy Mulongo, "Léonard She Okitundu rase les murs, il se cacherait dans le canton de Vaud, entre Lausanne et Vevey en Suisse !" (12 Septembris 2012) apud *Radio Réveil FM International*

Categoria:Politici rei publicae democraticae Congensis
Torus (mathematica)

thumb|Torus
**Torus** (-i, m) est forma mathematica geometriae et topologiae.  Superficies est quae e revolutione circuli generatur.  Torus simplex unum foramen habet;  torus duplex dua foramina habet, e.q.s.  Torus simplex est ergo superficies cuius genus est unum.

## Bibliographia 
* Munkres, James. *Topology: A First Course.* Englewood Cliffs: Prentice-Hall, 1975. ISBN 0-13-925495-1

*Laganum turgidum
*Topologia algebraica
## Nexus externi 
* Torus apud Wolfram MathWorld (anglice)
* Torus apud MathIsFun (anglice)
* Torus apud MathCurve (francogallice)

Categoria:Topologia
Codex ATC N05B

**Codex ATC N05B** est pars 
systematis classificationis Anatomici Therapeutici Chemicique
Ordinis Mundi Sanitarii substantiarum quae effectus in systemate nervoso 
cum substantiis psycholepticis et anxiolyticis habent. 
Hic sex gradus perscribuntur: 

*Per exemplum*: N05B**B** Diphenylmethanorum substantiae derivatae

← ad gradum alteriorem

## Notae

N
Maxine McClean

**Maxine Pamela Ometa McClean** est politica Barbatae. Alumna est universitas Indiarum Occidentalium in insula nativa, ubi administrationi publicae studuit usque in annum 1978, deinde universitatis Ohiensis et universitatis Civicae Ludovicianensis. Administrationem commercialem docuit annos septemdecim apud almam matrem Barbadensem. Ministra facta est regiminis Barbadensis mense Ianuario 2008, ministra autem a rebus externis mense Novembri eiusdem anni: quo officio usque hodie fungitur, primis ministris Davide Thompson et Freundel Stuart.

## Nexus externi 
* Curriculum vitae Maxine McClean

Categoria:Nati saeculo 20
Categoria:Homines vivi
Categoria:Incolae Barbatae
Categoria:Professores Universitatis Indiarum Occidentalium
Categoria:Alumni Universitatis Ohiensis
Categoria:Alumni Universitatis Civicae Ludovicianensis
Categoria:Politici insularum Caribicarum
Gasto Browne

**Gasto Browne**, vulgo plene *Gaston Alphanso Browne* (die 9 Februarii 1967 natus in Potters Village) est politicus insulae Antiquae. Inter pauperes sub tutela proaviae educatus, Londinii et apud universitatem Mancuniensem eruditus est. In patriam reditus argentarius operam dedit usque in annum 1999. Quo anno legatus apud parlamentum Antiquae et Barbudae statim minister a commercio creatus est. Sodalis et recentius dux factionis laboris Antiquensis factus est, qua factione in comitiis die 12 Iunii 2014 victrice, primus minister a die insequenti meret. 

## Nexus externi 
* Situs regiminis Antiquae et Barbudae
* Pagina olim apud *CARICOM* divulgata

Categoria:Nati 1967
Categoria:Homines vivi
Categoria:Incolae Antiquae insulae
Categoria:Alumni Universitatis Mancuniensis
Categoria:Gubernatores civitatum
Categoria:Politici Antiquae et Barbudae
Demetrius Michalopulus

**Demetrius Michalopulus** (litteris Graecis Δημήτρης Μιχαλόπουλος *Dimitri[s] Michalopoulos*) rerum scriptor historicus est, Athenis anno 1952 natus.

## Vita 
Se dedit litteris in Schola Athenarum Italica (1964-1970), in universitate Atheniense (1970-1974) atque in Schola Studiorum Socialium Peritorum, in Lutetiis Parisiorum (1975-1978), ubi doctor Historiae declaratus fuit (1978). Docuit apud universitatem studiorum thessalonicensem,  Scholam Bellicam Rerum Nauticarum Graecarum et fuit rector musei urbis Athenarum. Hodie  Historiam Graeciae atque Populorum Montium Haemi apud Studiorum Universitatem Populi (Athenis) docet et investigator historicus apud Institutum Historiae Maritimae Graeciae est.

In anno 2016 socius Academiae (francogallicae) Artium Scientiarumque Maris atque in anno 2020 socius Academiae (etiam francogallicae) Florum montis (*florimontane*) electus est.

Sermonem latinum putat insinum gentibus europaeis esse.

## Opera (selecta) 
* ''L'Odyssée d'Homère au-delà des mythes*, Piraei: Institutum Historiae maritimae Graeciae, 2016, ISBN 978-618-80599-2-4; (ed. anglica): *Homer's Odyssey beyond the myths*,  Piraei: Institutum Historiae maritimae Graeciae, 2016, ISBN 978-618-80599-3-1
* *La révolution grecque de 1862 et l'insurrection crétoise de 1866. Conséquences politiques et complications diplomatiques*, Constantinopoli: Isis, 2016. 
* *Les Argonautes*, Lutetiis Parisiorum: Dualpha, 2013, ISBN 978-235-37425-1-6. 
* *Fallmerayer et les Grecs*, Constantinopoli: Isis, 2011 (sine numero ISBN). 
* *Attitudes parallèles. Éleuthérios Vénisélos et Take Ionescu dans la Grande Guerre,* Athenis: Institutum nomine "Eleuthérios Vénisélos, 2008 (3a ed.), ISBN 978-960-88457-9-4. 
* *Arsaki. La vie d'un homme d'État,* Bucarestae: Editura Academiei Romane, 2008, ISBN 978-973-27174-0-0. 
* *Perpetual Athens (*opus consociatum cum pictore Saranti Karavousi)*,* Athenis: Europe/Arsenidis, 1996, ISBN 960-235-047-2
* *Greek Vessels of the Middle Ages* (opus consociatum cum pictore Antonio Milano), Athenis: Europe/Arsenidis, 1994. ISBN 960-253-028-6
* *Views of Athens before and after 1821* (opus consociatum cum Demetrio Paulopulo), Athenis: Museum Urbis Athenarum, 1990.
* *The Homeric Question Revisited: An Essay on the History of the Ancient Greeks,'' Academica Press, 2022. ISBN 9781680537000

## Notae 
## Nexus externi 
* Scheda Bibliothecae Patriae Francogallorum (Bibliothèque Nationale de France http://catalogue.bnf.fr/ark:/12148/cb437292874)
* Scheda Academiae Artium Scientiarumque Maris (Académie des arts et sciences de la mer https://web.archive.org/web/20170804012859/http://www.academie-arts-sciences-mer.com/docteur-dimitris-michalopoulos/).
* https://web.archive.org/web/20210519014153/https://viaf.org/viaf/37321761/
* https://web.archive.org/web/20210602210327/https://datos.bne.es/persona/XX1709310.html
* https://orcid.org/0000-0001-7496-8872
* https://www.babelio.com/auteur/Dimitris-Michalopoulos/567227

Categoria:Nati 1952
Categoria:Homines vivi
Categoria:Historici Graeciae
Categoria:Alumni Universitatis Athenarum
Categoria:Professores Universitatis Thessalonicensis
Freundel Stuart

**Freundel Stuart** (natus die 27 Aprilis 1951 in paroecia S. Philippi) est causidicus et politicus Barbatae.

Alumnus est universitatis Indiarum Occidentalium ubi scientiae politiciae et iuribus studuit. Sodalis est factionis democraticae laboris. Iam minister a rebus internis merens, a mense Maio 2010 primus minister ad interim factus est, primo ministro Davide Thompson morbo pancreatico affecto. Quo die 23 Octobris 2010 mortuo, Freundel Stuart successor eodem die a factione selectus, a gubernatore generali rite promotus est. Factione in comitiis diei 21 Februarii 2013 victrice, officio suo confirmatus est.

## Bibliographia 
* "PM says Barbados moving towards Republic" in *Jamaica Observer* (23 Martii 2015)
* Rhonda Thompson, "Stuart member of Queen's Privy Council" in *Nation News* (24 Ianuarii 2014)

Categoria:Nati 1951
Categoria:Homines vivi
Categoria:Incolae Barbatae
Categoria:Gubernatores civitatum
Categoria:Alumni Universitatis Indiarum Occidentalium
Categoria:Politici insularum Caribicarum
Stephanus Ditko

**Stephanus Ditko** (Anglice *Stephen J. "Steve" Ditko,* natus die 2 Novembris 1927; mortuus circa 27-29 Iunii 2018) fuit scriptor et pictor librorum nubeculatorum Americanus qui, cum Stan Lee, Spider-Man multosque alios super-heroes excogitavit. Ex annis circa annum 1960, a colloquiis percontativis se abstinuit, quippe qui opera sua, non ingenium suum, lectoribus offert.

## Notae

## Bibliographia
*Bell, Blake. 2008. *Strange and Stranger: The World of Steve Ditko.* Seattli: Fantagraphics Books. ISBN 1560979216.

Categoria:Nati 1927
Categoria:Mortui 2018
Iacobus Kirby

**Iacobus Kirby** (Anglice *Jack Kirby,* vero nomine *Jacob Kurtzberg*; natus Novi Eboraci die 28 Augusti 1917; mortuus die 6 Februarii 1994) fuit auctor et pictor librorum nubeculatorum Americanus qui multos superheroes excogitavit et formam distinctivam nubeculatis a societate Marvel Comics editis dedit. Tanti momenti in illius generis historia fuit, ut "Rex nubeculatorum" (Anglice "King of comics") nominatus est.  Explorator fuit militaris per secundum bellum mundanum. 

## Notae

Categoria:Nati 1917
Categoria:Mortui 1994

Categoria:Auctores Anglici
Categoria:Participes secundi belli mundani
Categoria:Pictores
Categoria:Scriptores Civitatum Foederatarum
Affrica

thumb|left|250 px|Ecclesia Catholica in Avrig
thumb|250 px|left|Avrig collocatio in circulo Cibinii

**Affrica** (Dacoromanice: *Avrig*, Theodisce: *Freck* ; Hungarice: *Felek*) est urbs circiter 12.800 incolarum (anno 2011) in Transsilvania, quae ad circulum Cibinii pertinet. Ad Avrig etiam vici Bradu, Glâmboaca, Mârșa et Săcădate pertinent.

## Historia 
Affrica circa saeculo 12 a colonis Germanicis - "Saxonibus Transsilvaniae" nomine "Freck" conditum est. Anno 1364 primo in actis descriptum est. Saeculo 18 hic gubernator Austricus Samuel de Brukenthal castra aestiva hic aedificavit. Ad annum 1918 oppidum et regio ad Imperium Austro-Hungaricum pertinuerunt, Germani et Hungari in Affrica rexerunt. Deinde ad Romaniam pervenit. Postquam Romania anno 1945/1947 sub dicione Communistarum venit, multi Germani in Sibiriam deportati sunt. Cum Communistae anno 1989 depositi sint, multi incolae Germani patriam reliquerunt et in Germaniam venerunt. Hodie 66 tantum homines eius nationis hic vivunt. Anno 1989 Avrig oppidum declaratum est.

## Incolae 
Anno 2011 hic 12.815 homines habitabant, inter eos 11.507 Dacoromani, 263 Hungari, 180 Zingari atque 66 Germani.

## Nexus externi 
* Affricae pagina officialis
* Apud *siebenbuerger.de* varia de Affrica

## Notae 
Categoria:Urbes Transsilvaniae
Categoria:Urbes Romaniae
Categoria:Condita saeculo 12
Tabanidae

**Tabanidae** (a *Tabano,* nomine generico) sunt familia insectorum ordinis Dipterorum. Saepe sunt magnae et agiles volatu, et feminae alia animalia, ut pecus, equos, hominesque, mordent ut sanguinem sugant. Malunt in sole volare, tenebras umbramque fugientes, nocte inertes. Per orbem terrarum, praeter paucas insulas et regiones polares, habitant.

## De nomine 
In antiquitate hoc insectum *tabanus*, *asilus*, vel *oestrus* appellabatur, et apud Graecos οἶστρος vel μύωψ. Vergilius sic tabanos descripsit:
est lucos Silari circa ilicibusque virentemplurimus Alburnum volitans, cui nomen asiloRomanum est, oestrum Grai vertere vocantes,asper, acerba sonans, quo tota exterrita silvisdiffugiunt armenta.

Quae Maurus Servius Honoratus et alius commentator sic intrepretati sunt:
OESTRVM GRAI VERTERE VOCANTES: 'vertere' ex soni similitudine ὀνοματοποιίαν fecere: non enim possumus accipere, ex latina lingua mutavere, cum constet graecam primam fuisse. οἶστρος autem graecum est: latine asilus, vulgo tabanus vocatur. CVI NOMEN ASILO ut "cui Remulo cognomen erat". {OESTRVM GRAI VERTERE V. quomodo 'Grai vertere', cum omnia, quae latina sunt, a graeca ratione descendant? solvit quaestionem: Graeci cum myopem primo dixerint, displicuit nomen, quia proprium non erat: oestrum dixerunt, hoc est quia furiam oestrum vocant; dividit enim furia armenta, cum ab eo stimulantur. latine vero hoc animal tabanus dicitur.}

Haec nomina antiqua pro variis generibus ursurpata sunt, quae sunt Tabanus (genus), Asilus (genus) (familia Asilidarum), ac Oestrus (genus) (familiae Oestridarum).

## Notae 

## Nexus externi 
* Parasitic Insects, Mites and Ticks: Genera of Medical and Veterinary Importance, liber apud Wikibooks

Categoria:Diptera